Document ID: 32001L0008

Komission direktiivi 2001/8/EY,
annettu 8 päivänä helmikuuta 2001,
tiettyjen huumaus- ja psykotrooppisten aineiden laittomaan valmistukseen käytettävien aineiden valmistamisesta ja saattamisesta markkinoille annetun neuvoston direktiivin 92/109/ETY liitteen I korvaamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen huumaus- ja psykotrooppisten aineiden laittomaan valmistukseen käytettävien aineiden valmistamisesta ja saattamisesta markkinoille 14 päivänä joulukuuta 1992 annetun neuvoston direktiivin 92/109/ETY(1), sellaisena kuin se on muutettuna komission direktiivillä 93/46/ETY(2), ja erityisesti sen 10 artiklan 3 kohdan,
sekä katsoo seuraavaa:
(1) On tarpeen saattaa voimaan maaliskuussa 2000 tehty Yhdistyneiden Kansakuntien huumausainetoimikunnan päätös norefedriinin sisällyttämisestä vuonna 1988 tehdyn YK:n yleissopimuksen liitteen taulukkoon I.
(2) Perusdirektiivin liitteessä I olevaa 1 luokkaa on tarpeen muuttaa tätä vastaavasti.
(3) Tällä lisäyksellä jatketaan direktiivin mukauttamista toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen 13 päivänä joulukuuta 1990 annettuun neuvoston asetukseen (ETY) N:o 3677/90(3), sellaisena kuin se on pantuna täytäntöön ja viimeksi muutettuna komission asetuksella (ETY) N:o 3769/92(4).
(4) Tässä direktiivissä säädetyt toimenpiteet ovat asetuksen (ETY) N:o 3677/90 10 artiklan nojalla perustetun komitean lausunnon mukaisia.
ON ANTANUT TÄMÄN DIREKTIIVIN:
1 artikla
Korvataan direktiivin 92/109/ETY liite I tämän direktiivin liitteellä.
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä maaliskuuta 2001. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viitaus, kun ne virallisesti julkaistaan. Jäsenvaltiot päättävät, miten viittaukset tehdään.
3 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 8 päivänä helmikuuta 2001.

Labels: 3
0
11
1